Ketso ya Mmuso wa Lehae | Local Government Action
You are hereHome Ketso ya Mmuso wa Lehae English
Tlasa Molao wa Motheo, o na le tokelo ya mmuso wa lehae o sebetsang, o fanang ka ditshebeletso tsa motheo le ho ntlafatsa ntshetsopele ya moruo le phedisano setjhabeng. Tlasa Molao wa Motheo, o na le tokelo ya mmuso wa lehae wa demokerasi, o ikarabellang. Empa mmuso wa lehae o hloleha ho fana ka ditshebeletso tseo re lokelang ho di fumana.
Sepheo sa Ho phethisa ha Mmuso wa Lehae ke ho o thusa:
ho utlwisisa mmuso wa lehae le seo o lokelang ho se etsetsa setjhaba se seng le se seng
ho beha leihlo (kapa ho latela) ho bona hore mmuso wa lehae o etsang
ho tseba hore o ka etsa eng ha mmuso wa lehae o iphapanya setjhaba kapa o tlola melao
etsang ho hong ho sebedisa ditokelo tsa hao tsa metsi, bohlweki ba matlwana le dikgwerekgwere, motlakase, bodulo le tsa bophelo
ho batla mekgatlo e ka o thusang.
Sebedisa menyu wa Bukana ya Tataiso ya Molwanelaphetoho ho kgetha karolo e o amang le ho fumana tsebiso eo o e batlang.
Moralo wa tshebetso wa molao
Karolo ena e tla o neha selelekela sa kamoo melao e etswang le ho sebediswa Aforika Borwa. Tsebiso ena e tla o thusa ho utlwisisa ditokelo tsa hao ha o sebetsa le mmuso wa lehae.
Mmuso wa lehae (hape o bitswa mmuso wa masepala) o entswe ka makhanselara a kgethilweng, botsamaisi ba khansele le batho ba dulang masepaleng, ba kenyeletsang baahi, diCBO le borakgwebo. haholoanyane
Ditshebetso tsa Bohlokwa
Ditshebetso tsa bohlokwa tsa mmuso wa lehae tseo o lokelang ho ba le seabo ho tsona ho netefatsa hore ditlhoko tsa setjhabeng sa heno di a phethahatswa.
Tsebiso e bohlokwa ho utlwisisa ditokelo tsa hao. Empa ha e a lekana. E nngwe ya ditsela tse ntle ka ho fetisisa tsa ho etsa hore mmuso wa heno wa lehae o dule o jara boikarabelo ke ho hlophisa setjhaba sa heno ho netefatsa hore le fumana ditshebeletso tsa motheo.